laion/Wikipedia-Exotic huggingface dataset:
პავლიანი

პავლიანი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ქარჩოხის თემი), მდინარე ქსნის ხეობაში. ზღვის დონიდან 1350 მ, ახალგორიდან 33 კმ. 2002 წლის აღწერის მონაცემებით სოფელში ცხოვრობს 78 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 7, თბ., 1984. — გვ. 632.
სებასტიან კოხი

სებასტიან კოხი (გერმ. Sebastian Koch; დ. 31 მაისი 1962, კარლსრუე, გერმანია) — გერმანელი თეატრისა და კინოს მსახიობი. დაიბადა კარსლრუეში, იზრდებოდა ქალაქ შტუტგარტში. დედამისი შვილს მარტოობაში ზრდიდა, გარკვეული პერიოდი იგი ბავშთა სახლში ცხოვრობდა. 1982-1985 წწ. სწავლობდა მიუნხენში ოტო ფალკენბერგის სკოლაში. სწავლების პერიოდში გამოდიოდა ახალგაზრდა თეატრთან ერთად. გამოსვლები უწევდა ულმისა და დარმშტადტის თეატრებში, ხოლო 1990 წელს ბერლინის თეატრებში. ამ პერიოდში იღებდა მრავალრიცხოვან როლებს თეატრსა და ტელესერიალებში. სებასტიან კოხის კარიერისთვის მნიშვნელოვანი იყო ანდრეას ბაადერის როლი ერთ-ერთ გერმანულ დოკუმენტურ დრამაში, რომლის შემდეგაც გამოდიოდა ბევრ სრულმეტრაჟიან სატელევიზიო დრამებში. მნიშვნელოვანი იყო მისი როლი ფილმში „ეშმაკთან მოცეკვავე“, რომელიც 2001 წელს გამოვიდა, ამავე პერიოდში შეასრულა როლი სერიალში, სახელწოდებით „მანის ოჯახი – ასწლიანი რომანი“. ამ ორი როლით სებასტიან კოხმა სახელი მოიხვეჭა და ამასთანავე დაიმსახურა ადოლფ გრიმეს პრემია. 2004 წელს შეასრულა როლი ფილმში „ოპერაცია ვალკირია“, რისთვისაც არაერთი ჯილდო დაიმსახურა. 2006 წელს გამოდის ფლორიან ჰენკელ ფონ დონერსმარკის კინოდრამა „სხვების ცხოვრება“, სადაც ერთ-ერთი წამყავანი როლი სებატიან კოხმა შეასრულა. 2007 წელს ეს კინო ოსკარის მფლობელი გახდა, როგორც საუკეთესო უცხოენოვანი ფილმი. 2006-2007 წლებში გამოდიოდა თეატრებში. სებასტიან კოხმა ერთ-ერთი ბოლო როლი მიიღო ფილმში „უცნობი“. სებასტიან კოხი ბერლინში ცხოვრობს, ჰყავს მეუღლე და შვილი. სებასტიან კოხი კინოფილმების ინტერნეტ-მონაცემთა ბაზაში Sebastian Koch (გერმანული) Sebastian Koch at his management's website (გერმანული) Fan site დაარქივებული 2011-07-10 საიტზე Wayback Machine. (გერმანული) Photographs of Sebastian Koch Biography by press agency Just Publicity ↑ movies.yahoo.com ↑ http://www.zeit.de/2003/30/Traum_2fKoch_30
შავნაბადა (სამსრის ქედი)

შავნაბადა — ვულკანური მთა საქართველოში, სამცხე-ჯავახეთის მხარის ახალქალაქის მუნიციპალიტეტისა და ქვემო ქართლის მხარის წალკის მუნიციპალიტეტის ადმინისტრაციულ საზღვარზე. მდებარეობს სამსრის ქედზე, მწვერვალებს თავკვეთილსა და დასავლეთ ქოროღლს შორის. შავნაბადას აქვს ორი კონუსი. ჩრდილოეთი კონუსი უფრო მაღალია (2929 მ) და უკრატერო. სამხრეთ კონუსს (2800 მ) მკაფიოდ გამოხატული კრატერი აქვს. აგებულია მეოთხეული ანდეზიტებით. მარუაშვილი ლ., ქართული საბჭოთა ენციკლოპედია, ტ. 10, თბ., 1986. — გვ. 675.
საბერძნეთის რეგიონები

საბერძნეთის რეგიონები (ბერძ. γεωγραφικά διαμερίσματα) — გეოგრაფიული და ტრადიციული ტერიტორიული ერთეულები საბერძნეთში, რომლებსაც 1987 წლის ადმინისტრაციულ რეფორმამდე ასევე ოფიციალური ადმინისტრაციული სტატუსი ჰქონდათ. მიუხედავად იმისა რომ ისინი როგორც პირველი რიგის ადმინისტრაციული ერთულები ჩაანაცვლეს პერიფერიებმა, არაოფიციალურად ყოველდღიურ საუბარში რეგიონი მაინც ფართოდ გამოიყენება. არსებობს ცხრა რეგიონი, ექვსი კონტინენტურ ნაწილზე სამი კუნძულოვანი. დღეისთვის, საბერძნეთის ოფიციალური დაყოფით არის 13 პერიფერია. 9 კონტინეტურ ნაწილზე და სამი კუნძულოვანი, რომლებიც თავის მხრივ იყოფიან 325 მუნიციპალიტეტად. ადრე ასევე არსებობდა 54 პრეფექტურა. ↑ Π.Δ. 51/87 “Καθορισμός των Περιφερειών της Χώρας για το σχεδιασμό κ.λ.π. της Περιφερειακής Ανάπτυξης” (პერიფერიების განსაზღვრა. პერიფერიების გნვითარება, მთავრობის ბიულეტენი) ΦΕΚ A 26/06.03.1987 ↑ საბერძნეთის სტატისტიკის სამსახურის რუკა/ NSSG (Εθνική Στατιστική Υπηρεσία Ελλάδος / ΕΣΥΕ). ([1] დაარქივებული 2011-07-17 საიტზე Wayback Machine. ) ↑ მაკედონიაში არის ერთი ავტონომიური რეგონი, აიონ-ოროსი (ათონის მთა).
HarperCollins

HarperCollins — ბრიტანული გამომცემლობა, დაარსებული 1819 წელს. მას ფლობს News Corporation. HarperCollins აქტიური გამომცემელია. მის პროდუქციაში შედის კოლინზის ინგლისური ენის ლექსიკონი. HarperCollins Publishers - ინდოეთი HarperCollins Publishers - აშშ HarperCollins Publishers - გაერთიანებული სამეფო გაერთიანებული სამეფო HarperCollinsChildrens აშშ HarperCollins Publishers ავსტრალია HarperCollins Publishers კანადა
ჰარი პოტერი და ფილოსოფიური ქვა (მრავალმნიშვნელოვანი)

ფილოსოფიური ქვა ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების პირველ ტომს. ფილოსოფიური ქვა ასევე შეიძლება ნიშნავდეს: ჰარი პოტერი და ფილოსოფიური ქვა, რომანი, გამოვიდა 1997 წელს ჰარი პოტერი და ფილოსოფიური ქვა (ფილმი), პირველი რომანის ეკრანიზაცია ჰარი პოტერი და ფილოსოფიური ქვა (საუნდტრეკი), პირველი რომანის ეკრანიზაციის საუნდტრეკი ჰარი პოტერი და ფილოსოფიური ქვა (თამაში), თამაში წიგნის მიხედვით
ჰარი პოტერი და საიდუმლო ოთახი (მრავალმნიშვნელოვანი)

საიდუმლო ოთახი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეორე ტომს. საიდუმლო ოთახი ასევე შეიძლება ნიშნავდეს: ჰარი პოტერი და საიდუმლო ოთახი, რომანი, გამოვიდა 1998 წელს ჰარი პოტერი და საიდუმლო ოთახი (ფილმი), მეორე რომანის ეკრანიზაცია ჰარი პოტერი და საიდუმლო ოთახი (საუნდტრეკი), მეორე რომანის ეკრანიზაციის საუნდტრეკი ჰარი პოტერი და საიდუმლო ოთახი (თამაში), თამაში წიგნის მიხედვით
ჰარი პოტერი და აზკაბანის ტყვე (მრავალმნიშვნელოვანი)

აზკაბანის ტყვე ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მესამე ტომს. აზკაბანის ტყვე ასევე შეიძლება ნიშნავდეს: ჰარი პოტერი და აზკაბანის ტყვე, რომანი, გამოვიდა 1999 წელს ჰარი პოტერი და აზკაბანის ტყვე (ფილმი), მესამე რომანის ეკრანიზაცია ჰარი პოტერი და აზკაბანის ტყვე (საუნდტრეკი), მესამე რომანის ეკრანიზაციის საუნდტრეკი ჰარი პოტერი და აზკაბანის ტყვე (თამაში), თამაში წიგნის მიხედვით
ჰარი პოტერი და ცეცხლოვანი თასი (მრავალმნიშვნელოვანი)

ცეცხლოვანი თასი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეოთხე ტომს. ცეცხლოვანი თასი ასევე შეიძლება ნიშნავდეს: ჰარი პოტერი და ცეცხლოვანი თასი, რომანი, გამოვიდა 2000 წელს ჰარი პოტერი და ცეცხლოვანი თასი (ფილმი), მეოთხე რომანის ეკრანიზაცია ჰარი პოტერი და ცეცხლოვანი თასი (საუნდტრეკი), მეოთხე რომანის ეკრანიზაციის საუნდტრეკი ჰარი პოტერი და ცეცხლოვანი თასი (თამაში), მეოთხე წიგნის მიხედვით
ჰარი პოტერი და ფენიქსის ორდენი (მრავალმნიშვნელოვანი)

ფენიქსის ორდენი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეხუთე ტომს. ფენიქსის ორდენი ასევე შეიძლება ნიშნავდეს: ჰარი პოტერი და ფენიქსის ორდენი, რომანი, გამოვიდა 2003 წელს ჰარი პოტერი და ფენიქსის ორდენი (ფილმი), მეხუთე რომანის ეკრანიზაცია ჰარი პოტერი და ფენიქსის ორდენი (საუნდტრეკი), მეხუთე რომანის ეკრანიზაციის საუნდტრეკი ჰარი პოტერი და ფენიქსის ორდენი (თამაში), მეხუთ წიგნის მიხედვით
ჰარი პოტერი და ნახევარპრინცი (მრავალმნიშვნელოვანი)

ჰარი პოტერი და ნახევარპრინცი ძირითადად ეწოდება ჯოან როულინგის მიერ შექმნილი ჰარი პოტერის სერიის რომანების მეექვსე ტომს. ნახევარპრინცი ასევე შეიძლება ნიშნავდეს: ჰარი პოტერი და ნახევარპრინცი, რომანი, გამოვიდა 2005 წელს ჰარი პოტერი და ნახევარპრინცი (ფილმი), მეექვსე რომანის ეკრანიზაცია ჰარი პოტერი და ნახევარპრინცი (საუნდტრეკი), მეექვსე რომანის ეკრანიზაციის საუნდტრეკი ჰარი პოტერი და ნახევარპრინცი (თამაში), მეექვსე წიგნის მიხედვით
კაპის ფლორისტული რეგიონი

კაპის ფლორისტული რეგიონი — ფლორისტული რეგიონი სამხრეთ აფრიკის უკიდურესი სამხრეთი ნაწილის სიახლოვეს. წარმოადგენს სამხრეთ აფრიკის ფლორისტული სამეფოს ერთადერთ ფლორისტულ რეგიონს და მოიცავს პროვინციას, რომელსაც კაპის ფლორისტულ პროვინციას უწოდებენ. კაპის ფლორისტული რეგიონი უმცირესია მსოფლიოში სულ არსებული ექვსი ფლორის სამეფოდან და გამოირჩევა ენდემიზმის განსაკუთრებული მრავალფეროვნებით, სულ გავრცელებულ მცენარეთა 9 000 სახეობიდან 69 % ენდემურია. ბიოლოგიურ ღირებულებასთან ერთად, განსაკუთრებით დიდია რეგიონის ეკონომიკური მნიშვნელობა — აქ საკმაოდ წარმატებითაა განვითარებული ეკოტურიზმი. რეგიონი მოიცავს სამხრეთ აფრიკის დასავლეთ კაპის ხმელთაშუაზღვიური კლიმატის რეგიონს, რომელიც გადაჭიმულია აღმოსავლეთ კაპამდე. ესაა გარდამავალი ზონა ზამთრის ნალექიან რეგიონს (დასავლეთით) და ზაფხულის ნალექიან რეგიონს შორის (აღმოსავლეთით). 2004 წლიდან, კაპის ფლორისტული რეგიონი შესულია იუნესკოს მსოფლიო მემკვიდრეობის ძეგლთა სიაში. მსოფლიო მემკვიდრეობის ძეგლების სია აფრიკაში Conservation International: Cape floristic Region - biodiversity hotspot Conservation International: Cape floristic Region (Hotspots revisited) დაარქივებული 2009-07-05 საიტზე Wayback Machine. Cape Action: the Cape floristic Region დაარქივებული 2010-12-03 საიტზე Wayback Machine.
ვაზნა

ვაზნა (უნიტარული ვაზნა) — წამლის ჭურჭელი მსროლელთა იარაღის და მცირეკალიბრიანი ქვემეხებისთვის (76 მმ-მდე), იტენება ერთ (ლათ. unitas — „ერთობა“) ილეთში. უნიტარული ვაზნით შეიძლება იყოს არტირელიური გასროლა ან ვაზნა, რომელშიც ჭურვი (ტყვია, კარჩეტი ან საფანტის დატენვა), დენთის დატენვა, აალების ელემენტი (კაფსულა-აალებელი) და, ზოგჯერ, დამატებითი ელემენტების შეერთება ერთ მთლიანში ჰილზის საშუალებით. არტირელიური ვაზნა — არტირელიური გასროლა 20-76 მმ კალიბრის. ისეთივე გასროლა 76 მმ მეტი კალიბრით ეწოდება უნიტარული გადატენვის არტილერიული გასროლა. www.world.guns.ru დაარქივებული 2009-05-20 საიტზე Wayback Machine. Cartridge Collectors დაარქივებული 2007-05-19 საიტზე Wayback Machine. European Ammunition Box Translations დაარქივებული 2011-03-09 საიტზე Wayback Machine.
კალიბრი

კალიბრი (იტალ. qua libra-დან „ფუნტები აქ“) — ლულის არხის დიამეტრი ღარების ან ველების მიხედვით; ერთ-ერთი ძირითადი სიდიდეებისგან, რომლებიც განსაზღვრავენ ცეცხლსასროლი იარაღის სიმძლავრეს. world.guns.ru დაარქივებული 2011-05-14 საიტზე Wayback Machine. Search for guns by their caliber დაარქივებული 2011-07-11 საიტზე Wayback Machine.
New Blood (პიტერ გებრიელის ალბომი)

New Blood — მუსიკოს პიტერ გებრიელის მეცხრე სტუდიური ალბომი. იგი გამოვიდა 2011 წლის 10 ოქტომბერს. ალბომში შეტანილია გებრიელის კარიერის სხვადასხვა წლების კომპოზიციები, ჩაწერილი ორკესტრის თანხლებით, ისევე როგორც ჩაიწერა მისი წინა სტუდიური დისკი Scratch My Back. ალბომზე მუშაობდა არანჟირების ავტორი ჯონ მეტკელფი. ↑ New Blood Reviews, Ratings, Credits, and More at Metacritic. Metacritic. ციტირების თარიღი: 7 ივნისი 2012. ↑ ერლეუაინი, სტივენ თომას. New Blood > Review. ციტირების თარიღი: 7 ივნისი 2012. ↑ Gerber, Justin. (21 ოქტომბერი 2011) Album Review: Peter Gabriel -- New Blood. Consequence of Sound. დაარქივებულია ორიგინალიდან — 2013-12-08. ციტირების თარიღი: 7 ივნისი 2012. ↑ Simpson, Dave. (6 ოქტომბერი 2011) Peter Gabriel: New Blood – review. The Guardian. ციტირების თარიღი: 7 ივნისი 2012. ↑ Reed, Ryan. (11 ოქტომბერი 2011) Peter Gabriel: New Blood :: Music :: Reviews. Paste. ციტირების თარიღი: 7 ივნისი 2012. ↑ Ramirez, AJ. (20 ოქტომბერი 2011) Peter Gabriel: New Blood. PopMatters. დაარქივებულია ორიგინალიდან — 2012-11-11. ციტირების თარიღი: 7 ივნისი 2012. ↑ „The ARIA Report: Week Commencing 7 ნოემბერი 2011“ (PDF) (1132). Pandora Archive. ARIA. 7 ნოემბერი 2011. ციტირების თარიღი: 23 იანვარი 2017. დამოწმება journal საჭიროებს |journal=-ს (დახმარება) ↑ Oficjalna lista sprzedaży :: OLiS – Official Retail Sales Chart (10 ოქტომბერი 2011). ციტირების თარიღი: 21 ოქტომბერი 2011. ↑ UK Chart Stats (Peter Gabriel)
მესტა

მესტა (ბულგ. Места; ბერძ. Νέστος) — მდინარე ბულგარეთსა და საბერძნეთში. ერთვის ეგეოსის ზღვას. სათავე აქვს ბულგარეთის სამხრეთ-დასავლეთ ნაწილში, რილის მთებში. წარმოიქმნება მდინარეების შავი და თეთრი მესტის შეერთების შედეგად. ორივე მდინარის ხეობები ციცაბო და ვიწროა, ხოლო დინება სწრაფი. მდინარის სიგრძეა 230 კმ, აუზის ფართობი 2767,1 კმ². ბულგარეთის ტერიტორიაზე გაედინება დაახლოებით 126 კმ მანძილზე, დანარჩენი 104 კმ საბერძნეთშია. მესტის მთავარი შენაკადია მდინარე დოსპატი. საბერძნეთის ტერიტორიაზე მდინარე კვეთს ბორცვებსა და დაბალმთიანეთებს. მდინარის ხეობა დაფარულია ფოთლოვანი ტყით, რომელიც ვრცელდება ორ წერტილს — ბულგარეთსა და საბერძნეთს შორის. ტყე ქმნის საზღვარს საბერძნეთის მაკედონიასა და თრაკიას შორის. ეგეოსის ზღვას ერთვის საბერძნეთის კუნძულ თასოსთან ახლოს. მდინარე მესტა შესართავში ქმნის დელტას, სადაც განვითარებულია ხშირი ჭაობები. აუზის ზემო და შუა ნაწილში იკვებება თოვლისა და წვიმის წყლით, ქვემო დინებაში ჭარბობს მხოლოდ წვიმის წყლები. წყლის ყველაზე დიდი ხარჯი ზამთარშია. წყლის ხარჯი უდრის 14,62 მ³/წმ-ს, საბერძნეთისა და ბულგარეთის საზღვრების გადაკვეთასთან დაახლოებით 32 მ³/წმ. მდინარის წყალი გამოიყენება სარწყავად. მდინარე მესტა სათივად საბერძნეთის საზღვრამდე „მესტად“ იწოდება, საბერძნეთში შემოსვლის შემდეგ ეწოდება „ნესტოსი“. საბერძნეთის მდინარეების სია მესტა — სტატია ენციკლოპედია ბრიტანიკიდან (ინგლისური) ↑ 1.0 1.1 Енциклопедия България/т.4/Изд. Българска академия на науките/София,1984 г.
პელოპონესის პერიფერია

პელოპონესი (ბერძ. Πελοπόννησος) — საბერძნეთის პერიფერია. არკადია — 100 611 მაცხოვრებელი არგოლიდა — 108 636 მაცხოვრებელი კორინთია — 144 527 მაცხოვრებელი ლაკონია — 100 871 მაცხოვრებელი მესენია — 180 264 მაცხოვრებელი პელოპონესის პერიფერიის მთავარი ქალაქებია (2001 წლის აღწერის მიხედვით): კალამატა (54 065 მაცხოვრებელი) კორინთო (30 434 მაცხოვრებელი) ტრიპოლი (28 976 მაცხოვრებელი) არგოსი (25 068 მაცხოვრებელი) სპარტა (16 473 მაცხოვრებელი) ნაფპლიონი (13 124 მაცხოვრებელი) საბერძნეთის გეოგრაფია საბერძნეთის რეგიონები საბერძნეთის პერიფერიები საბერძნეთის პრეფექტურები კაჟდანი, ალექსანდრე, რედ. (1991), ბზანტიურის ოქსფორდის ლექსიკონი, ოქსფორდის უნივერსიტეტის გამომცემლობა, ISBN 978-0-19-504652-6 ობოლენსკი, დიმიტრი (1971), The Byzantine Commonwealth: Eastern Europe, 500–1453, Praeger Publishers Britannica.com რეგიონული მთავრობის ოფიციალური საიტი დაარქივებული 2008-09-15 საიტზე Wayback Machine. პელოპონესის ადმინისტრაციული დაყოფა.
Geographical Review

Geographical Review (ინგლ. Geographical Review – „გეოგრაფიული მიმოხილვა“) — ამერიკის გეოგრაფიული საზოგადოების გეოგრაფიულ-სამეცნიერო მიმოხილვითი ჟურნალი. დღეისათვის მიმდინარეობს ჟურნალის სამთვიური პუბლიკაცია იანვარში, აპრილში, ივლისში და ოქტომბერში. პერიოდულ გამოცემებში თემატიკა მიძღვნილია უკლებლივ გეოგრაფიისადმი და ეხება ამ დარგის — გეოგრაფიის ყველა ძირითად ასპექტს. ჟურნალს გააჩნია განყოფილება: „Geographical Record“ („გეოგრაფიული ჩანაწერი“), რომელიც განიხილავს მოკლე საკითხებს მიმდინარე აქტუალურ და რეგიონულ საკითხებში. თითოეული გამოცემა შეიცავს წიგნების, მონოგრაფიების, ატლასების მიმოხილვას გეოგრაფიიდან და მომიჯნავე დარგებიდან. 1852 წელს ამერიკის გეოგრაფიულმა საზოგადოებამ დაიწყო თავისი პირველი სამეცნიერო ბიულეტენის (ჟურნალის) გამოცემა. აღნიშნული ბიულეტენი გამოიცემოდა 1915 წლამდე, მანამ იგი არ შეცვალა ახალმა ჟურნალმა „Geographical Review“-მა. ამერიკის გეოგრაფიული საზოგადოება - „გეოგრაფიული მიმოხილვა“ (ინგლისური) ↑ Geographical Review. wiley.com. დაარქივებულია ორიგინალიდან — 2010-12-04. ციტირების თარიღი: 2010-06-17. ↑ Geography in America Timeline. gwu.edu. დაარქივებულია ორიგინალიდან — 2009-05-24. ციტირების თარიღი: 2010-06-17. ↑ Brooks, Arthur, Index to the Bulletin of the American Geographical Society: 1852-1915 (1918) New York: American Geographical Society.
ჯალალ თალაბანი

ჯალალ თალაბანი (ქურთ. ﺟﻪﻻﻝ ﺗﺎﻟﻪﺑﺎﻧﻰ; Celal Talebanî; არაბ. جلال طالباني [jalâl tâlabânî]; დ. 12 ნოემბერი, 1933, ქისანჟარი, ერაყი — გ. 3 ოქტომბერი, 2017, ბერლინი, გერმანია) — ქურთი წარმომავლობის ერაყელი პოლიტიკოსი, ერაყის პრეზიდენტი 2005 წლის 6 აპრილიდან. ხელმეორედ აირჩიეს 2006 წლის 22 აპრილს ერაყის ეროვნული ასამბლეის სხდომაზე. პრეზიდენტად აირჩიეს ასევე 2010 წლის 11 ნოემბერს. თალაბანი არის ერაყის ერთ-ერთი მთავარი ქურთული პოლიტიკური პარტიის - ქურთისტანის პატრიოტთა გაერთიანების (PUK) დამფუძნებელი და გენერალური მდივანი. იგი ასევე იყო ერაყის დროებითი მმართველი საბჭოს წამყვანი წევრი, რომელიც დაფუძნდა სადამ ჰუსეინის რეჟიმის დამხობის შემდეგ 2003 წელს ერაყში აშშ-ის შეჭრის შედეგად. 2012 წლის 18 დეკემბერს ერაყის სახელმწიფო ტელევიზიის ცნობით, პრეზიდენტი ჯალალ თალაბანი ინსულტით მოათავსეს საავადმყოფოში. ამავე დღეს გავრცელდა ინფორმაცია მისი გარდაცვალების შესახებ, თუმცა ერაყის საგარეო საქმეთა მინისტრმა ხოშიარ ზაბარიმ აღნიშნული ინფორმაცია უარყო. გარდაიცვალა 2017 წლის 3 ოქტომბერს, ბერლინში, გერმანია. ვიკისაწყობში არის გვერდი თემაზე: ჯალალ თალაბანი Kurdistan Regional Government დაარქივებული 2016-05-06 საიტზე Wayback Machine. ↑ ერაყის პრეზიდენტი საავადმყოფოში მოათავსეს ↑ Iraq’s foreign minister says President Talabani not dead ↑ George, Susannah (3 October 2017). „Kurdish officials: Iraqi ex-President Jalal Talabani dies“. The Washington Post. დაარქივებულია ორიგინალიდან — 3 ოქტომბერი 2017. ციტირების თარიღი: 3 October 2017. ↑ https://mobile.nytimes.com/2017/10/03/world/middleeast/jalal-talabani-kurdish-dead.html
ლიობრეგატი

ლიობრეგატი (ესპ. Río Llobregat) — მდინარე ესპანეთში, პირენეს ნახევარკუნძულის ჩრდილო-აღმოსავლეთ ნაწილში, კატალონიაში. სათავე აქვს პირენეებში, ზღვის დონიდან 1259 მ სიმაღლეზე. სიგრძე 175 კმ, აუზის ფართობი 4.948 კმ², შუა დინებაში კვეთს კატალონიის მთებს და ერთვის ხმელთაშუა ზღვას. ლიობრეგატი მარცხნიდან იერთებს მდინარე კარდენერს. შესართავთან ქმნის დელტას, რომლის ფართობია 100 კმ². წყლის საშუალო ხარჯი 19 მ³/წმ, შესართავში 20,77 მ³/წმ. ზღვას შეერთვის ქალაქ ბარსელონასთან ახლოს. შესართავთან ნაპოვნია ძვ. წ. IV ათასწლეულის დასახლებების კვალი. River Llobregat Water Reclamation Project
Aston Martin DBS

Aston Martin DBS — ბრიტანული ავტომწარმოებელი კომპანიის GT კლასის მოდელი. ავტომობილი გამოდიოდა 1967-1972 წლებში. 1969 წელს იგი გამოიყენეს ჯეიმზ ბონდის ავტომობილად ფილმში „მისი აღმატებულების საიდუმლო სამსახურში“. ავტომობილის 2008 წლის ვერსია წარმოადგენს Aston Martin DB9-ს მოდიფიცირებულ ვარიანტს. ვიკისაწყობში არის გვერდი თემაზე: Aston Martin DBS ასტონ მარტინის ოფიციალური საიტი დაარქივებული 2011-02-22 საიტზე Wayback Machine. Newport Pagnell დაარქივებული 2011-06-07 საიტზე Wayback Machine. სტატია Top Gear.com-ზე დაარქივებული 2011-06-05 საიტზე Wayback Machine.
საბჭოთა კავშირის დეპეშათა სააგენტო

საბჭოთა კავშირის დეპეშათა სააგენტო (რუს.: Телеграфное агентство Советского Союза при кабинете министров СССР, ТАСС) — საბჭოთა კავშირის მინისტრთა კაბინეტთან არსებული გაზეთების, რადიო და სატელევიზიო სადგურებითვის საშინაო და საგარეო ახალი ამბების შეგროვებისა და გავრცელების ცენტრალური სააგენტო. მას ჰქონდა მონოპოლია ოფიციალურ სახელმწიფო ინფორმაციაზე, რომელიც ვრცელდებოდა ე. წ. „ტასის შეტყობინების“ ("Сообщение ТАСС") სახით. სააგენტო დაფუძნდა 1925 წლის 10 ივლისს სსრკ-ის ცენტრალური აღმასრულებელი კომიტეტის პრეზიდიუმის დებულებით. მისი წინამორბედი იყო რუსული სატელეგრაფო სააგენტო (როსტა), პირველი სახელმწიფო ახალი ამბების სააგენტო საბჭოთა რუსეთში. 1971 წლიდან მისი სტატუსი ამაღლდა სსრკ-ის მინისტრთა საბჭოს სახელმწიფო კომიტეტის რანგამდე. ტასს ჰქონდა 14 ფილიალი კავშირის რესპუბლიკებში (რსფსრ-ს თავად ტასის განაგებდა): РАТАУ, უკრაინის სსრ БелТА, ბელორუსიის სსრ УзТАГ, უზბეკეთის სსრ КазТАГ, ყაზახეთის სსრ Грузинформ, საქართველოს სსრ Азеринформ, აზერბაიჯანის სსრ ЭльТА, ლიტვის სსრ АТЕМ, მოლდავეთის სსრ Латинформ, ლატვიის სსრ, ამჟამად LETA КирТАГ, ყირგიზეთის სსრ ТаджикТА, ტაჯიკეთის სსრ Арменпрес, სომხეთის სსრ Туркменинформ, თურქმენეთის სსრ ЭТА, ესტონეთის სსრ მისი არსებობის ისტორიის განმავლობაში ტასს სხვა ფილიალებიც ჰქონდა, მაგ. КарелфинТАГ, ან კარელო-ფინეთის სსრ-ის სატელეგრაფო სააგენტო. ტასს ჰქონდა ბიუროები და ჰყავდა კორესპონდენტები 110 ქვეყანაში, რომლის ყოველდღიური საინფორმაციო მოცულობა 750 საგაზეთო გვერდს აღემატებოდა, რომელიც თავის მხრივ ითარგმნებოდა 8 (არა საბჭოთა) ენაზე. მას ჰყავდა დაახ. 5000-მდე თანამშრომელი, რომლის მხოლოდ მეხუთედი იყვნენ ჟურნალისტები. ტასს შემდეგ მთავარი რედაქციები ჰქონდა: საკავშირო ინფორმაციის, უცხოეთის ინფორმაციის, სოციალისტური ქვეყნების, უცხოეთის ქვეყნების ინფორმაციის, ფოტოინფორმაციისა და კომუნიკაციების მთავარი დირექტორატი. 1992 წელს საბჭოთა კავშირის დაშლის შემდეგ მისი მემკვიდრე გახდა რუსეთის სატელეგრაფო სააგენტო იტარ-ტასი.
ოიკოს თბილისი

oikos Tbilisi — oikos International-ის ოფიციალური წარმომადგენლობა საქართველოში. დაარსდა თბილისის სახელმწიფო უნივერსიტეტის ბაზაზე 2011 წლის იანვარში ამავე უნივერსიტეტის ეკონომიკისა და ბიზნესის ფაკულტეტის სტუდენტების მიერ. ორგანიზაციის საქმიანობა სრულიად კოორდინირებულია საერთაშორისო მასშტაბით. „ოიკოს თბილისი“ ატარებს ტრენინგებს, სემინარებს, სამუშაო შეხვედრებს. „ოიკოსი“ შექმნისთანავე აგზავნის წევრებს საერთაშორისო პროექტებში მონაწილეობის მისაღებად. ოიკოს თბილისი დაარქივებული 2013-04-25 საიტზე Wayback Machine.
იონიის კუნძულები

იონიის კუნძულები — კუნძულთა ჯგუფი საბერძნეთის დასავლეთ და სამხრეთ-დასავლეთ ნაწილში. ეს სახელი კუნძულთა ჯგუფმა მათი იონიის ზღვაში მდებარეობიდან გამომდინარე მიიღო. ამ კუნძულებს ხშირად ეძახიან „შვიდ კუნძულს“. ძირითადი კუნძულების სიაში შედის : კერკირა (ცნობილია ასევე, როგორც კორფუ) პაკსოსი ლეფკასი ითაკა კეფალონია ზაკინფი კიტირა იონიის კუნძულები საბერძნეთის ერთადერთია ნაწილია, რომელიც არასდროს არ ყოფილა ოსმალეთის იმპერიის მმართველობის ქვეშ. საბერძნეთის კუნძულები http://www.greeka.com/greece-islands.htm დაარქივებული 2008-12-18 საიტზე Wayback Machine.
კერკირის ნომი

კერკირის ნომი (ბერძ. Κέρκυρα) — ნომი საბერძნეთში, იონიის კუნძულების ჯგუფში. შედგება კუნძულ კერკირასა და რამდენიმე პატარა კუნძულისაგან, განლაგებული მთავარ კუნძულთან ახლოს. დედაქალაქი — კერკირა. კერკირა ტურიზმის ცენტრია იონიის ზღვაში. საბერძნეთის ნომები ოფიციალური საიტი [1] დაარქივებული 2008-08-28 საიტზე Wayback Machine.
ტელსტარი

ტელსტარი (Telstar) იყო პირველი აქტიური სატელეკომუნიკაციო თანამგზავრი, ასევე პირველი თანამგზავრი განკუთვნილი სატელეფონო და მაღალი სიჩქარის მონაცემთა გადაცემისთვის, და პირველი კერძო კუთვნილების თანამგზავრი. მის სახელს დღემდე იყენებს რამდენიმე სატელევიზიო სამაუწყებლო გადამცემი თანამგზავრი. თავდაპირველი ტელსატარი, რომელიც AT&T-ს საკუთრება იყო, მულტინაციონალური შეთანხმებით შეიქმნა AT&T, Bell Telephone Laboratories, NASA, British General Post Office, და ფრანგული ნაციონალური ფოსტისა და ტელეკომის ბიუროს შორის სატელიტური კომუნიკაციის განსავითარებლად. ბელმა ასევე ააგო ენდოვერის დედამიწის სადგური ენდოვერში, მეინი, და დადო კონტრაქტი ნასასთან, რომელსაც ყოველ გაშვებაში, წარუმატებლობის შემთხვევის მიუხედავად, 3 მილიონ დოლარს უხდიდა. ნასამ ტელსტარის გაშვება 1962 წლის 10 ივლისს მოახდინა რაკეტა დელტაზე კანავერალის კონცხიდან, რომელიც პირველი კერძოდ დაფინანსებული კოსმოსური აფრენა გახდა. საშუალო სიმაღლის თანამგზავრი, ტელსტარი ელიფსურ ორბიტაზე მოთავსდა, რომელსაც იგი ყოველ 2 საათსა და 37 წუთში ასრულებდა და ტრიალებდა ეკვატორის მიმართ 45 გრადუსიანი კუთხით. ამის გამო მისი გადაცემის უნარი ტრანსატლანტიკური სიგნალებისთვის ყოველ ორბიტაზე 20 წუთით იფარგლებოდა. Walter Cronkite on the first broadcast using Telstar May 1962 National Geographic magazine article on Telstar დაარქივებული 2012-09-06 საიტზე Wayback Machine. Telstar 1: First Private Communication Satellite - 1963 Educational Documentary YouTube-ზე Stamps and envelopes related to Telstar I დაარქივებული 2018-06-24 საიტზე Wayback Machine.
ასოპოსი

ასოპოსი (ძვ. ბერძნ. Ἀσωπὸς) — ბერძნულ მითოლოგიაში წყლის ღვთაება. საბერძნეთში იყო რამდენიმე მდინარე, რომელსაც ერქვა ასოპოსი. ბერძნულ მითოლოგიაში არსებობს ასოპოსის წარმომავლობის სხვადასხვა ვერსია, რომლის მიხედვითაც ასოპოსი იყო შვილი ოკეანისა და ტეფიას; ან პეროსა და პოსეიდონის; ან ზევსისა და ევრინომეს. მისი ცოლი იყო მეტოპა. ასოპოსს ჰყავდა ორი ვაჟი პელასგი და ისმენი და 12 ქალიშვილი: კერკირა, სალამინა, ეგინა, პირენა, კლეონა, ფივა, ტანაგრა, ფესოპია, ასოპიდა, სინოპა, ორნია, ხალკიდა . როდესაც ზევსმა მოიტაცა მისი ქალიშვილი ეგინა, ასოპოსი დაედევნა მას, მაგრამ ზევსმა ის დაამარცხა ელვით. ამიტომ მდინარე ასოპოსში არის ნახშირები. გელოვანი ა., „მითოლოგიური ლექსიკონი“, თბ., 1983, გვ. 80 Theoi Project: Okeanos: Asopos დაარქივებული 2005-12-26 საიტზე Wayback Machine. Hazlitt, Classical Gazetteer, "Asopus" Hazlitt, Classical Gazetteer, "Asopus" (Archived) ↑ 1.0 1.1 1.2 1.3 1.4 1.5 1.6 1.7 Любкер Ф. Asopus // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 169. <a href="https://wikidata.org/wiki/Track:Q45275149"></a><a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q656"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q1459210"></a> ↑ Мифы народов мира. Энциклопедия. В 2 томах / Ред. Токарев, С. А.. — М.: Советская энциклопедия, 1991–92. — ტ. 1. — გვ. 115. ↑ Vasilatos, C., Megremi, I., Economou-Eliopoulos, M., Mitsis, I. (University of Athens). Hexavalent chromium and other toxic elements in natural waters in the Thiva – Tanagra – Malakasa Basin, Greece. Asopos River is rich in plantation and organic matter. გვ. 64. წაკითხვის თარიღი: 21 მაისი, 2019.